Бюджетни шакллантириш ва ижро этиш бўлими ва
 Тиббий хизматлар тарифларни белгилаш бўлими томонидан 
2025 йил 21-25 июл кунлари бажарилган ишлар юзасидан  
Маълумот 

1. Бюджетни шакллантириш ва ижро этиш бўлими томонидан 
ЭДО электрон тизими томонидан 3 та хат ижро қилинди  ва келишиш учун келган 7 та хатлар атрофлича ўрганилди ва келишилди. 
2. Давлат тиббий суғуртаси жамғармаси худудий бўлинмалар томонидан 2025 йилда кутилаётган ижро ва 2026-2028 йиллар учун бюджет сўровларини Жамғарманинг марказий аппаратга топшириш бўйича маълумотлар олинди.
3. Ўзбекистон Республикаси Ҳисоб палатасининг 19.05.2025 йилдаги 
P-102-сонли Фармойишига асосан Давлат тиббий суғуртаси жамғармасида (кейинги ўринларда-Жамғарма) дастурга мувофиқ бюджет маблағларининг сарфланиши юзасидан молиявий ва самарадорлик аудити ўрганиши натижасида аниқланган камчиликларни бартараф қилиш юзасидан тегишли ишлар амалга оширилди.
4. Қорақалпоғистон Республикаси, вилоятлар ҳамда Тошкент шаҳар перинатал марказлари ва болалар кўп тармоқли тиббиёт марказларида шошилинч перинатал ҳамда шошилинч педиатрик мобил навбатчи реанимацион бригадаларни ташкил қилиш бўйича тегишли ҳисоб китоблар қилиниб, баённома лойиҳаси қилинди.
5. Ўзбекистон Республикаси бош прокуратураси ҳузуридаги иқтисодий жиноятларга қарши курашиш департаменти томонидан Респуликамиздаги тиббиёт муассасаларида Давлат тиббий суғуртаси механизмларни жорий қилинишига оид берилган саволларга жавоблар берилди.
6. Давлат тиббий суғурта жамғармаси Бюджетни шаклллантириш ва ижро этиш бўлими томонидан Жиззах вилояти Ғаллаорол тумани тиббиёт муассасаларини молиялаштириш бўйича тегишли ҳисоб китоблар қилиниб, сертификатлари тайёрланди ва молиялаштириш амалга оширилди.
7. Ўзбекистон Республикаси Президентининг 19.05.2025 йилдаги “Республикада Соғлиқни сақлаш тизимини ва аҳолига тиббий хизмат кўрсатиш тамойилларини такомиллаштириш орқали соҳани ислоҳ қилишни изчил давом эттириш чора-тадбирлари тўғрисида”ги ПФ-88-сонли Фармонида белгиланган Тажриба-синов лойиҳаси жорий қилинадиган барча туман (шаҳар)лар тиббиёт муассасаларини Давлат тиббий суғуртаси жамғармаси орқали молиялаштириш тартибини жорий қилиш бўйича тиббиёт муассасаларидаги режалаштирилаётган маблағлар штат жадвалларини рўйхатдан ўтказиш бўйича ҳамда минимал талаблар тўғрисида маълумотлар жамланди ва кунлик раҳбариятга киритиб борилди.
8. Ўзбекистон Республикаси Президентининг ПҚ-5199-сонли “Соғлиқни сақлаш соҳасида ихтисослаштирилган тиббий ёрдам кўрсатиш тизимини янада такомиллаштириш чора-тадбирлари тўғриси”да қарори асосида ишлашга ўтказилган муассасаларни молиялаштириш юзасидан баённома лойихаси тайёрланди ва кўриб чиқиш учун раҳбариятга киритилди.
9. Тажриба-синов лойиҳаси жорий қилинадиган туман (шаҳар)лар тиббиёт муассасалари ҳодимларини иш ҳақи аванс маблағлари ҳисоб-китоби қилииниб, молиялаштириш  амалга оширилди. 
10. Соғлиқни сақлаш вазирлиги томонидан тақдим этилган тизимидаги тиббиёт муассасаларида кўкрак бези саратони скринини ўтказиш бўйича хизматларни харид нархлари кўриб чиқилди. Келишиш учун раҳбариятга тақдим этилди. 

